**ИЗДАВАНЕ НА УДОСТОВЕРЕНИЕ ЗА СПАЗВАНЕ НА ЗДРАВНИТЕ ИЗИСКВАНИЯ И УТВЪРДЕНИТЕ МЕДИЦИНСКИТЕ СТАНДАРТИ ОТ ЛЕЧЕБНИТЕ ЗАВЕДЕНИЯ ЗА ИЗВЪНБОЛНИЧНА ПОМОЩ И ХОСПИСИТЕ**

**(3041 - уникален идентификатор съгласно регистъра на услугите)**

**ПРАВНО ОСНОВАНИЕ**

чл.40, ал.4отЗакона за лечебните заведения

чл.10, ал.1, т.3 от Закона за здравето

**ОРГАН, ОСЪЩЕСТВЯВАЩ КОНТРОЛ ВЪРХУ ДЕЙНОСТТА НА ОРГАНА ПО ПРЕДОСТАВЯНЕТО НА УСЛУГАТА**

Министър на здравеопазването

**ЦЕНТЪР ЗА Административно обслужване (ЦАО), ПРИЕМАЩ ДОКУМЕНТИТЕ И ПРЕДОСТАВЯЩ ИНФОРМАЦИЯ ЗА ХОДА НА ПРЕПИСКАТА**

Дирекция административно-правно финансово и стопанско обслужване

Главен специалист/заместващ служител

Адрес: гр. Добрич, ул. Св. св. Кирил и Методий №57, етаж 1, стая 111

е-mail: rzi-dobrich@mh.government.bg

Телефон: 058/655511

Работно време: всеки ден от 8.30-17.00 без прекъсване

ПРОЦЕДУРА ПО ПРЕДОСТАВЯНЕ НА АДМИНИСТРАТИВНАТА УСЛУГА

Предмет:

Удостоверението за лечебно заведение за извънболнична помощ и хоспис е документ, удостоверяващ съответствието на фактическите обстоятелства със здравните изисквания и утвърдените медицински стандарти по специалностите, за които лечебното заведение подава заявление за регистрация в Изпълнителна агенция „Медицински надзор“

Заявител:

* Лекари и лекари по дентална медицина, желаещи да упражняват индивидуална практика за първична или специализирана медицинска помощ;
* Лечебни заведения за извънболнична помощ и хосписи.

Необходими документи:

Заявление по образец на ИАМН, към което се прилагат:

1. Документ за актуална регистрация по националното законодателство, издаден от компетентен орган на съответната държава - за дружествата, регистрирани в държава - членка на Европейския съюз, или в държава - страна по Споразумението за Европейското икономическо пространство;

2. Правилник за устройството, дейността и вътрешния ред на лечебното заведение;

3.Списъци на електронен и хартиен носител по образец № Обр. ИАМН/РРЛЗ 24-08 с декларативен характер;

4. Диплома за съответното висше образование на лицата, които ще управляват, съответно ще работят в лечебното заведение;

5. Документ за призната специалност на лицата, които ще ръководят, съответно ще работят в лечебното заведение, вкл. списък на лекарите, съдържащ трите имена, уникален идентификационен код и придобита специалност, а в случаите по чл. 14а от ЗЛЗ – документ, че лицето е прието за обучение за придобиване на специалност „Обща медицина”;

6. Копие на трудов/граждански/друг вид договор относно правоотношенията на лицата които ще ръководят, съответно ще работят в лечебното заведение;

7. Свидетелство за съдимост или аналогичен документ за лицата, членове на управителните и контролните органи на лечебното заведение, които не са български граждани;

8. Документи за платена държавна такса по чл. 41, ал. 4 от Закона за лечебните заведения и по чл. 46 от Закона за здравето.

\*Обстоятелствата относно съдимостта на лицата – български граждани, членове на управителните и контролните органи на лечебното заведение, се установява служебно от Изпълнителна агенция „Медицински надзор“.

В случаите, когато има повече от един управител на ЛЗ, които го представляват **заедно,** заявлениетосе подписва от всички управители (със собственоръчно поставен подпис или с Квалифициран електронен подпис (КЕП), когато е електронен документ), докато Обр. ИАМН/РРЛЗ 24-08 се подписва от единия управител с КЕП.

Наименованието на ЛЗ, вписано в електронната форма трябва да съответства напълно на наименование на търговското дружество на български език в Търговския регистър.

Вътрешен ход на процедурата:

Заявлението се подава в Центъра за административно обслужване и се завежда в автоматизирана информационна система за документооборот от служител на Център за административно обслужване. След резолюции на Директора на РЗИ, на директора на дирекция МД, на директора на дирекция НЗБ, на началник отдел ПЕК, преписката се предава за изпълнение на служители в дирекция МД и дирекция НЗБ.

В деня на постъпване на заявлението, служител на РЗИ изпраща по служебен път искане до Българския лекарски съюз, съответно до Българския зъболекарски съюз и на Българската асоциация на професионалистите по здравни грижи, за издаване на удостоверения за вписване в техните регистри на лекарите, лекари по дентална медицина, медицинските сестри или акушерките, които ще ръководят и/или ще работят в лечебното заведение. Съсловните организации издават удостоверенията в 5-дневен срок от постъпване на искането.

В 10-дневен срок от подаване на документите за регистрация на лечебно заведение, служители от дирекция НЗБ и дирекция МД извършват проверка за спазване на здравните изисквания и утвърдените медицински стандарти.

В 3-дневен срок от извършената проверка дирекция МД издава удостоверение по чл. 40 от ЗЛЗ.

Удостоверението по чл. 40 от ЗЛЗ, заявлението от ЛЗ и съотносимите документите към него се изпращат в ИАМН чрез Системата за електронен обмен на съобщенията (СЕОС), сканирани във формат \*.pdf (включително трудови/граждански/друг вид договори) или на хартиен носител.

Електронната форма на допълнително приложение Обр. ИАМН/РРЛЗ 24-08 се изпраща **само** като електронен документ.

В случаите, когато проверката установи, че в лечебното заведение не са спазени здравните изисквания и/или утвърдените медицински стандарти, се издава предписание и се определя срок за отстраняване на несъответствията, който не може да бъде по-дълъг от три месеца.

Резултат от процедурата

Издадено Удостоверение по чл. 40 от ЗЛЗ за съответствие ва ЛЗ с медицински стандарт и на здравните изисквания и изпратени окомплектовани документи до Изпълнителна агенция „Медицински надзор“ за издаване на удостоверение за регистрация.

Срок за извършване на услугата:

13 дни

**Уведомяване за промени в издаденото удостоверение за регистрация**

Регистрираните ЛЗ са длъжни съгласно чл.43 от ЗЛЗ, в 7-дневен срок от настъпване на промяна в обстоятелствата, вписани в регистъра, да уведомят ИАМН чрез РЗИ, като приложат съответния документ, удостоверяващ промяната.

ОБРАЗЦИ НА ФОРМУЛЯРИ

Заявление за регистрация на лечебно заведение за извънболнична помощ и хоспис по чл.40 от ЗЛЗ



Обр. ИАМН/РРЛЗ 24-08



Заявление за пререгистрация на лечебно заведение за извънболнична помощ и хоспис по чл.43 от ЗЛЗ

 

Декларация по чл.43 от ЗЛЗ

**НАЧИНИ НА ЗАЯВЯВАНЕ НА АДМИНИСТРАТИВНАТА УСЛУГА**

1. В Центъра за административно обслужване в РЗИ-Добрич (гр. Добрич, ул. Св. св. Кирил и Методий №57, стая 111, ет. 1), като същото може да се внесе устно, след попълване от длъжностното лице на протокол съгласно образец и се завежда в АИС за документооборот.
2. По електронен път по смисъла на Закона за електронното управление, на електронната поща на РЗИ-Добрич: rzi-dobrich@mh.government.bg. Към заявлението се прилагат всички изискуеми документи.

3. Чрез лицензиран пощенски оператор/куриерска служба – на адрес: 9300 гр. Добрич, ул. Св. св. Кирил и Методий №57 (разходите за доставка са за сметка на заявителя). Към заявлението се прилагат всички изискуеми документи.

4. На профила на Регионална здравна инспекция-Добрич (ЕИК 176031070), регистриран в Информационната [система за сигурно електронно връчване](https://edelivery.egov.bg/) като модул на [Портала на електронното управление](https://egov.bg/wps/portal/egov/nachalo) по смисъла на Закона за електронното управление. Към заявлението се прилагат всички изискуеми документи.

При наличие на несъответствия или непълноти, заявителят се уведомява писмено и се определя срок за отстраняването им.

**ИНФОРМАЦИЯ ЗА ПРЕДОСТАВЯНЕ НА УСЛУГАТА ПО ЕЛЕКТРОНЕН ПЪТ**

Ниво 1: Публикувана е информация в интернет за услугата, която е достъпна за гражданите и фирмите

Ниво 2: едностранна комуникация-предоставяне на информация за услугата и осигурен публичен онлайн достъп до образци на електронни формуляри на адрес: <http://www.rzi-dobrich.org>

Ниво 5: Предоставя се възможност за **заплащане на услугата по електронен път**

**СРОК НА ДЕЙСТВИЕ НА ДОКУМЕНТА**

Удостоверението за спазване на здравните изисквания и утвърдените медицински стандарти се издава за неопределен срок. Действието му се прекратява при настъпване на промяна в обстоятелствата по регистрацията с последващо издаване на ново Удостоверение.

**ТАКСИ ИЛИ ЦЕНИТЕ, ОСНОВАНИЕ ЗА ТЯХНОТО ОПРЕДЕЛЯНЕ И НАЧИНИТЕ НА ПЛАЩАНЕ**

На основание чл. 1 от Тарифата за таксите, които се събират по Закона за лечебните заведения и Закона за трансплантация на органи, тъкани и клетки, приета с ПМС № 88 от 24.04.2019 г. (Обн., ДВ. бр.35 от 30.04.2019 г.)

За издаване на удостоверение за регистрация на лечебно заведение за извънболнична помощ и хоспис при първоначално вписване в регистъра на лечебните заведения по чл. 41, ал. 1 от Закона за лечебните заведения, ИАМН събира такса в размер на **104 лв**.

На основание чл. 18, т. 1 от Тарифа за таксите, които се събират от органите на държавния здравен контрол и националните центрове по проблемите на общественото здраве по Закона за здравето, приета с ПМС № 242/08.10.2007 г. (Обн., ДВ, бр. 83 от 16.10.2007 г.).

За извършване на проверка за спазване на здравните изисквания при регистрация на лечебно заведение или при промяна на дейностите на лечебното заведение, РЗИ събира такса в размер на **92 лв**.

Услугата може да бъде заплатена по един от следните начини:

**- *чрез*** ПОС терминално устройство - на гишето в ЦАО на инспекцията (задължително се представя лична карта на картодържателя);

 - по банков път (задължително се посочва основание за плащането /АУ-№ услугата/).

**ОРГАНЪТ, ОСЪЩЕСТВЯВАЩ КОНТРОЛ ВЪРХУ ДЕЙНОСТТА ОРГАНА ПО ПРЕДОСТАВЯНЕ НА УСЛУГАТА**

Министър на здравеопазването

**НАЧИНИ НА ПОЛУЧАВАНЕ НА РЕЗУЛТАТА ОТ УСЛУГАТА**

Удостоверението, заедно със заявлението на лечебното заведение, приложените документи към него и удостоверенията от съсловните организации срок се изпращат на Изпълнителна агенция “Медицински надзор“. Удостоверението за регистрация на лечебно заведение за извънболнична помощ и хосписи се издава от Изпълнителния директор на Изпълнителна агенция “Медицински надзор“. Промените във вписаните обстоятелства се правят по същия ред, като се представят само документите, отнасящи се за промяната.